Bakıda dayı, 15 günlük bacısı oğlunu yetim qoydu - Azadliq Xeber\nBakıda dayı, 15 günlük bacısı oğlunu yetim qoydu\n07:28 xeber – Bakının Sabunçu rayonu, Bakıxanov qəsəbəsi qətl hadisəsi baş verib. Azadlıq.az xəbər verir ki, anspress-in məlumatına görə, cinayət hadisəsi Xasməmmədov küçəsi 1b ünvanında qeydə alınıb. 15 gün əvvəl ata olan 25 yaşlı İsmayılov Asif Tahir oğlu atası evində olan həyat yoldaşı və uşağına baş çəkməyə gəlib. Bu vaxt Asif İsmayılovla 20 yaşlı qaynı Əzizov Ziya Dilən oğlu arasında mübahisə düşüb. Mübahisə zamanı qayın yeznəni bıçaqlayıb. Asif İsmayılov aldığı xəsarətdən dünyasını dəyişib.\nHadisədən sonra Ziya Əzizov könüllü olaraq Sabunçu rayon Polis İdarəsinin 13-cü polis bölməsinə gedərək təslim olub. Məlumata görə, qətl pul borcu üstündə yaranıb. Asif İsmayılovun qayınatası Dilən kişi onun bacısından faizlə 2000 manat pul alıb. Alınan borc vaxtında qaytarılmayanda Asifin bacısı narazılığını bildirib. Narazılığı isə digər tərəf sakit qarşılamayıb və bu səbəbdən də Asiflə qaynı Ziya arasında ölümlə nəticələnən mübahisə düşüb.\nFaktla əlaqədar Sabunçu rayon prokurorluğunda cinayət məcəlləsinin 120.1 -qəsdən adam öldürmə maddəsi ilə cinayət işi başlanıb. İstintaq araşdırmaları aparılır.


Nardaranda silah-sursat tapıldı\nTorpağa basdırılmış əl qumbarası basdırdığı və digər silah-sursat polis tərəfindən götürülüb\nBAKI, 17 dek — Sputnik. Nardaran qəsəbə sakininin torpaqda silah-sursat basdırdığı müəyyən edilib və həmin silah-sursat aşkarlanaraq götürülüb. Bu barədə Sputnik-ə Daxili İşlər Nazirliyinin (DİN) mətbuat xidmətindən məlumat verilib.\nMəlumata görə, noyabrın 23-də İnzibati Xətalar Məcəlləsinin 535-ci maddəsi (polis əməkdaşının qanuni tələblərinə qəsdən tabe olmama) ilə 30 gün müddətində inzibati həbs olunmuş, Sabunçu rayonunun Nardaran qəsəbə sakini Fail Şahbazovun ətrafında, Bakı Şəhər Baş Polis İdarəsinin Cinayət Axtarışı İdarəsi və Sabunçu RPİ 42-ci PB əməkdaşları tərəfindən əməliyyat tədbirləri aparılıb. Bu zaman onun, qəsəbə ərazisində, 1 ədəd nömrəsi silinmiş, lüləsi və qundağı kəsilmiş ov tüfəngi və 1 ədəd "F-1" qumbarası basdırdığı müəyyən edilib və həmin silah-sursat torpaqdan çıxarılaraq götürülüb.\nsilah-sursat, DİN, Nardaran, Daxili İşlər Nazirliyi, cinayət, polis\nNardaranda 60-dan çox şəxs həbs edilib


Qızlar yataqxanasında TÜKÜRPƏDİCİ OLAY -Müdir qızları otağına salıb… | 24saat\nQızlar yataqxanasında TÜKÜRPƏDİCİ OLAY -Müdir qızları otağına salıb…\nİstanbul Kocamustafapaşadakı qızlar yataqxanasında tükürpədən hadisə qeydə alınıb.\nQızlar yataqxanasının müdiri ilə üç işçisinin oğurluqda günahlandırdıqları Sevil Ç.-nin qolunda siqaret söndürüb, başını qapının arasında qoyaraq əzdikləri iddia edilir.\nYataqxanada müdiriyyət otağındakı qızıl, pul, kompüter və LCD TV-nin oğurlanmasında ondan şübhələndiklərini iddia edən 24 yaşlı universitet tələbəsi Sevil Ç. ağır işgəncələrə məruz qaldığını söyləyərək polisə şikayət edib.\nYataqxananın müdiri və əməkdaşları tərəfindən otağa salındıqdan sonra qollarında siqaret söndürüb, başını qapının arasına qoyub əzildiyini iddia edən gənc qız atasının çağırıldığını, hətta onun yanında da təzyiqlə üzləşdiyini, telefonundan götürülən 30-40 fotoyla onu şantaj etmək istədiklərini bildirib. Məlumata görə, ata A.Ç. ifadəsində 100 min lirəlik sənəd imzalamaq qarşılığında sərbəst buraxıldıqlarını deyib.\nYataqxana müdiri isə ifadəsində iddiaları qəbul etməyərək, oğurluq hadisəsinə görə Sevil Ç.-dən şübhələndiklərini qeyd edib.\nYataqxana rəhbərləri Eda V., Nedim B. və digər iki sələhiyyətli “azadlıqdan məhrum etmə” və “qəsdən yaralama” cinayəti ilə 17 il həbs oluna bilərlər./milli.az/


YAAN REİNHOLD: “AZƏRBAYCAN AVROPA İTTİFAQI ÜÇÜN DƏYƏRLİ TƏRƏFDAŞDIR”\nNoyabrın 7-də Milli Məclisin Sədri Oqtay Əsədov ölkəmizdə səfərdə olan Avropa İttifaqı (Aİ) Şərq Tərəfdaşlığının xüsusi tapşırıqlar üzrə səfirlərindən ibarət nümayəndə heyəti ilə görüşdü.\nSədr qonaqları səmimi salamlayaraq dedi ki, Aİ-nin yüksək səviyyəli rəsmilərinin ölkəmizə səfərləri siyasi dialoqa və qarşılıqlı etimada əsaslanan münasibətlərin inkişafına şərait yaradır. İnanırıq ki, səfər çərçivəsində keçirəcəyiniz görüşlər qarşılıqlı əməkdaşlığın möhkəmlənməsinə və bu ayın sonlarında keçiriləcək zirvə görüşünə öz töhfəsini verəcəkdir. Bu baxımdan, biz ikitərəfli səfərlərin həyata keçirilməsinə böyük əhəmiyyət veririk. Sədr bu yaxınlarda Aİ-yə üzv ölkələrin səfirləri ilə keçirdiyi görüşü xatırlayaraq, Qərbə inteqrasiyanın Azərbaycanın xarici siyasətinin əsas istiqamətlərindən olduğunu vurğuladı.


Parisdə "Qarabağ sülh dövründə: ümid və çağırışlar. Fransanın rolu nədir?" mövzusunda dəyirmi masa keçiriləcək\nParisdə "Qarabağ sülh dövründə: ümid və çağırışlar. Fransanın rolu nədir?" mövzusunda dəyirmi masa keçiriləcək\nAzərbaycan Respublikasının Fransadakı Səfirliyinin və Fransada Azərbaycan Dostları Assosiasiyasının təşkilatçılığı ilə Parisdə “Qarabağ sülh dövründə: ümid və çağırışlar. Fransanın rolu nədir?” mövzusunda dəyirmi masa keçiriləcək.\nAzərbaycanın Vətən müharibəsində qazandığı Zəfərin ildönümü münasibətilə keçiriləcək bu tədbirdə iştirak etmək üçün Milli Məclisin Azərbaycan-Fransa parlamentlərarası əlaqələr üzrə işçi qrupunun rəhbəri Soltan Məmmədov və parlamentin komissiya sədri Eldar Quliyev noyabrın 5-dən 10-dək Parisdə səfərdə olacaqlar.\nAzərbaycan-Fransa parlamentlərarası əlaqələr üzrə işçi qrupunun rəhbəri Soltan Məmmədov Fransadakı Azərbaycan diaspor təşkilatlarının, o cümlədən Fransa-Azərbaycan Dialoqu Assosiasiyasının üzvləri ilə də görüşəcək. Diaspor nümayəndələri ilə Azərbaycan dövlətinin diaspor siyasəti, Fransada yaşayan azərbaycanlıların ölkəmizlə bağlı həqiqətlərin beynəlxalq ictimaiyyətə çatdırılması istiqamətində fəaliyyəti ilə bağlı fikir mübadiləsi aparılacaq.